CELEX: 32015R2296
Language: ro
Date: 2015-12-09 00:00:00
Title: Regulamentul de punere în aplicare (UE) 2015/2296 al Comisiei din 9 decembrie 2015 de modificare a Regulamentului de punere în aplicare (UE) nr. 1366/2014 de publicare, pentru 2015, a nomenclaturii produselor agricole pentru restituirile la export, introdusă de Regulamentul (CEE) nr. 3846/87 (Text cu relevanță pentru SEE)

10.12.2015   
            
            
               RO
            
            
               Jurnalul Oficial al Uniunii Europene
            
            
               L 324/9
            
         REGULAMENTUL DE PUNERE ÎN APLICARE (UE) 2015/2296 AL COMISIEI
   din 9 decembrie 2015
   de modificare a Regulamentului de punere în aplicare (UE) nr. 1366/2014 de publicare, pentru 2015, a nomenclaturii produselor agricole pentru restituirile la export, introdusă de Regulamentul (CEE) nr. 3846/87
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul (CEE) nr. 3846/87 al Comisiei din 17 decembrie 1987 de stabilire a unei nomenclaturi a produselor agricole pentru restituirile la export (2), în special articolul 3 al treilea paragraf,
   întrucât:
   
               (1)
            
            
               Nomenclatura produselor agricole pentru restituirile la export, introdusă de Regulamentul (CEE) nr. 3846/87 a fost publicată de Regulamentul de punere în aplicare (UE) nr. 1366/2014 al Comisiei (3). Data finală de aplicare a acestui regulament de punere în aplicare a fost stabilită la 31 decembrie 2015.
            
         
               (2)
            
            
               În vederea aplicării procedurilor vamale electronice pentru exporturi, este necesar să se codifice codurile și denumirea produselor din nomenclatura restituirilor la export (NRE) în TARIC în timp util, înainte de aplicarea restituirilor la export. Este necesar să se prelungească valabilitatea publicării unei versiuni consolidate a NRE, în cazul în care este necesar să se introducă restituiri la export în conformitate cu Regulamentul (UE) nr. 1308/2013 după data respectivă.
            
         
               (3)
            
            
               NRE este utilizată, de asemenea, pentru aplicarea la nivel național a măsurilor de sprijin special pentru regiunile ultraperiferice (POSEI). Pentru a asigura aplicarea uniformă a acestor măsuri, ar trebui să se extindă publicarea NRE.
            
         
               (4)
            
            
               Modificările introduse în Nomenclatura combinată (NC) pentru anul 2016 nu necesită o adaptare tehnică a NRE pentru 2016.
            
         
               (5)
            
            
               Prin urmare, ar trebui să se prelungească cu încă un an perioada de aplicare a Regulamentului (UE) nr. 1366/2014, și anume până la 31 decembrie 2016,
            
         ADOPTĂ PREZENTUL REGULAMENT:
   Articolul 1
   La articolul 2 al doilea paragraf din Regulamentul de punere în aplicare (UE) nr. 1366/2014, data „31 decembrie 2015” se înlocuiește cu data „31 decembrie 2016”.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 decembrie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 347, 20.12.2013, p. 671.
   
      (2)  JO L 366, 24.12.1987, p. 1.
   
      (3)  Regulamentul de punere în aplicare (UE) nr. 1366/2014 al Comisiei din 19 decembrie 2014 de publicare, pentru 2015, a nomenclaturii produselor agricole pentru restituirile la export, introdusă de Regulamentul (CEE) nr. 3846/87 (JO L 368, 23.12.2014, p. 1).